Document ID: 32005D0931

KOMISIJAS LĒMUMS
(2005. gada 21. decembris),
ar ko Somiju un Zviedriju atbrīvo no pienākuma piemērot Padomes Direktīvu 68/193/EEK par vīnogulāju veģetatīvās pavairošanas materiāla tirdzniecību
(izziņots ar dokumenta numuru K(2005) 5469)
(Autentisks ir tikai teksts somu un zviedru valodā)
(2005/931/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1968. gada 9. aprīļa Direktīvu 68/193/EEK par vīnogulāju veģetatīvās pavairošanas materiāla tirdzniecību (1), un jo īpaši tās 18.a pantu,
ņemot vērā Somijas un Zviedrijas iesniegtos pieprasījumus,
tā kā
(1)
Direktīvā 68/193/EEK paredzēti daži noteikumi attiecībā uz vīnogulāju veģetatīvās pavairošanas materiāla tirdzniecību. Šajā direktīvā arī noteikts, ka ar dažiem nosacījumiem dalībvalstis var pilnīgi vai daļēji atbrīvot no saistībām piemērot šo direktīvu.
(2)
Somijā un Zviedrijā parasti vīnogulāju pavairošanas materiālu neaudzē un netirgo. Bez tam vīnogu audzēšanai augstāk minētajās valstīs ir minimāla ekonomiskā nozīme.
(3)
Kamēr ir spēkā šie nosacījumi, attiecīgās dalībvalstis ir jāatbrīvo no pienākuma piemērot Direktīvas 68/193/EEK noteikumus attiecībā uz minēto materiālu.
(4)
Šajā lēmumā paredzētie pasākumi ir saskaņā ar Lauksaimniecības, dārzkopības un mežsaimniecības sēklu un pavairošanas materiāla pastāvīgās komitejas atzinumu,
IR PIEŅĒMUSI ŠO LĒMUMU.
1. pants
Ar šo Somiju un Zviedriju atbrīvo no pienākuma piemērot Direktīvu 68/193/EEK, izņemot 12. panta 1. punktu un 12.a pantu.
2. pants
Šis lēmums ir adresēts Somijas Republikai un Zviedrijas Karalistei.
Briselē, 2005. gada 21. decembrī

Labels: 3
18
6